Forsøgte at stikke person med kniv.

Lokalpolitiet i Hjørring har onsdag formiddag anholdt en 17-årig mand fra Jammerbugt Kommune. Den unge mand er sigtet for forsøg på grov vold, som ifølge Retten i Hjørrings oplysninger skulle omfatte en kniv, afpresning og vidnetrusler. Vicepolitikommissær ved lokalpolitiet i Hjørring Peter Skovbak er meget fåmælt i sagen og oplyser at han forventer dørene til grundlovsforhøret lukket torsdag. Det er dog ikke svært at drage den slutning, at sagen rækker længere tilbage end blot onsdag, da sigtelserne omfatter vidnetrusler. - Det kan jeg altså ikke sige noget om, siger Peter Skovbak.